**V Ý Z V A
na predloženie ponuky na zákazku s nízkou hodnotou**
podľa §  117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

na poskytnutie služieb s názvom:

**Poskytovanie konzultačných služieb v súvislosti s inováciou webového sídla NBS a zabezpečením jeho prevádzky**

(ďalej len „výzva“)

1. **Identifikácia verejného obstarávateľa**:

Názov: Národná banka Slovenska

Sídlo: Imricha Karvaša č. 1, 813 25, Bratislava

IČO: 30844789

**Kontaktná osoba**: Ing. Ivana Mišurová

 č. telefónu: +421 2 5787 2245

 e-mail: ivana.misurova@nbs.sk

1. **Predmet zákazky:**
	1. Názov predmetu zákazky: Poskytovanie konzultácií v súvislosti s inováciou webového sídla NBS a zabezpečením jeho prevádzky.
	2. Druh zákazky: Zákazka na poskytnutie služieb.

Slovník spoločného obstarávania (CPV):

72000000-5 Služby informačných technológií: konzultácie, vývoj softvéru, internet a podpora

* 1. Predpokladaná hodnota zákazky: 30 000,- eur bez DPH.
	2. Opis predmetu zákazky: Podrobný opis predmetu zákazky sa nachádza v prílohe č. 1 tejto výzvy**.**
1. **Obchodné podmienky:**

Úspešný uchádzač zrealizuje predmet zákazky na základe zmluvy o poskytovaní konzultačných služieb uzatvorenej podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“). Uchádzač musí akceptovať návrh zmluvy bez akýchkoľvek zmien s výnimkou ustanovení, ktoré sú v návrhu zmluvy vyznačené na doplnenie. Návrh zmluvy tvorí prílohu č. 2 tejto výzvy.

1. **Miesto a lehota plnenia predmetu zákazky**:
2. Miestom poskytovania predmetu zákazky je sídlo verejného obstarávateľa uvedené v bode 1 tejto výzvy.
3. Lehota plnenia predmetu zákazky je na obdobie 2 rokov odo dňa nadobudnutia účinnosti zmluvy.
4. Uchádzač poskytuje konzultačné služby v termíne uvedenom v objednávke vystavenej verejným objednávateľom na základe zmluvy, a to v pracovných dňoch v čase od 8.00 h do 17.00 h, ak sa nedohodnú inak. Uchádzač je povinný oboznámiť verejného obstarávateľa s predpokladanou lehotou trvania konzultačnej služby pred vystavením objednávky, a to na požiadanie verejného obstarávateľa.
5. **Možnosť rozdelenia ponuky**:
6. Predmet zákazky nie je rozdelený na časti. Uchádzač predloží ponuku na celý predmet zákazky.
7. Uchádzač môže na predmet zákazky predložiť iba jednu ponuku. Predloženie spoločnej ponuky viacerých uchádzačov verejný obstarávateľ nepripúšťa.
8. **Variantné riešenie**:

Verejný obstarávateľ neumožňuje predložiť variantné riešenie.

1. **Komunikácia medzi verejným obstarávateľom a záujemcami resp. uchádzačmi:**
	1. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE.
	2. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	3. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Microsoft Internet Explorer verzia 11.0 a vyššia,
* Microsoft Edge v aktuálnej verzii,
* Mozilla Firefox verzia 13.0 a vyššia alebo
* Google Chrome v aktuálnej verzii.
	1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Komunikácia prostredníctvom komunikačného rozhrania systému JOSEPHINE sa týka celej komunikácie a podaní medzi verejným obstarávateľom a záujemcami/uchádzačmi.
	5. Obsahom komunikácie prostredníctvom komunikačného rozhrania systému JOSEPHINE bude predkladanie ponuky, vysvetľovanie výzvy, prípadné doplnenie výzvy, vysvetľovanie predloženej ponuky, vysvetľovanie predložených dokladov ako aj akákoľvek ďalšia komunikácia vyslovene neuvedená komunikácia medzi verejným obstarávateľom a záujemcami/uchádzačmi v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v tejto výzve vyskytujú požiadavky verejného obstarávateľa na predkladanie ponúk, vysvetľovanie výzvy, doplnenie výzvy, vysvetľovanie predloženej ponuky alebo akákoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak túto skutočnosť v tejto výzve zreteľne uvedie. Všetkým uchádzačom bude prostredníctvom komunikačného rozhrania systému JOSEPHINE zaslané oznámenie o výsledku vyhodnotenia ponúk.
1. **Predkladanie ponúk**:
	1. Lehota na predkladanie ponúk je stanovená **do 11.01.2019 do 10.00 h a je tiež špecifikovaná v systéme JOSEPHINE.**
	2. Predkladanie ponúk je umožnené pozvaným a iným potenciálnym záujemcom a následne zaregistrovaným, ale aj neautentifikovaným uchádzačom. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo „ZAUJÍMA MA TO“ (v pravej hornej časti obrazovky).
	3. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
	4. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov.
	5. Uchádzačom navrhovaný maximálny počet konzultačných hodín pri maximálnej výške finančných zdrojov 30 000,- eur bez DPH, uvedený v ponuke uchádzača, bude vyjadrený ako prirodzené celé číslo a vložené do systému JOSEPHINE (pri vkladaní do systému JOSEPHINE označené ako „Navrhovaný maximálny počet konzultačných hodín pri maximálnej výške finančných zdrojov 30 000,- eur bez DPH (kritérium hodnotenia)“).
	6. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
	7. Ak ponuka obsahuje dôverné informácie, uchádzač ich v ponuke viditeľne označí.
	8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v tejto výzve.
	9. Ponuky predložené v lehote na predkladanie ponúk podľa tohto bodu výzvy sa uchádzačom nevracajú, zostávajú ako súčasť dokumentácie o zákazke. Ponuka uchádzača predložená po uplynutí lehoty na predkladanie ponúk sa elektronicky neotvorí.
	10. Uchádzač môže predloženú ponuku vziať späť do uplynutia lehoty na predkladanie ponúk.
2. **Podmienky financovania**:

Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia.

1. **Podmienky účasti uchádzačov**:

**Uchádzač musí predložiť:**

10.1fotokópiu platného dokladu o oprávnení na poskytnutie služieb na predmet zákazky (výpis z obchodného registra alebo výpis zo živnostenského registra alebo iný doklad o oprávnení), pričom doklad nesmie byť starší ako 3 mesiace predchádzajúce dňu, ktorý je posledným dňom lehoty na predkladanie ponúk (ktorého skončením uplynie lehota na predkladanie ponúk).

10.2 zoznam minimálne dvoch zákaziek (zmlúv na poskytovanie konzultačných služieb súvisiacich s vykonaním inovácie webového sídla a/alebo so zabezpečením prevádzky webového sídla alebo zmlúv na vykonanie inovácie webového sídla a/alebo zmlúv na zabezpečenie prevádzky webového sídla) realizované pre spoločnosti s minimálne 300 zamestnancami za predchádzajúcich päť rokov od zverejnenia tejto výzvy.

10.2.1 Každá zákazka zo zoznamu musí obsahovať nasledujúce informácie:

 identifikácia odberateľa, názov alebo predmet zmluvy, začiatok a koniec zmluvy, stručná charakteristika a rozsahu poskytovaných služieb, počet zamestnancov odberateľa a kontaktné údaje odberateľa (osoba, u ktorej si verejný obstarávateľ môže overiť predmetné údaje, funkcia, adresa, telefón a e-mail).

10.2.2 Jednotlivé zákazky zo zoznamu zákaziek vyplní uchádzač do samostatných tabuliek podľa vzoru uvedeného v prílohe č. 5 tejto výzvy. Pre tento účel je povolené tabuľky kopírovať. Uchádzač v tabuľke vyplní alebo zmení len časti označené textom „<vyplní uchádzač>“. Jednotlivé polia tabuľky môže uchádzač zväčšiť podľa potreby, ale nesmie ich vynechať. V prípade potreby možno dodatočné informácie uviesť samostatne, s jasne vyznačeným odkazom na konkrétnu zákazku zo zoznamu.

10.3 zoznam oprávnených osôb uchádzača (t. j. zamestnanci uchádzača alebo iné osoby, prostredníctvom ktorých plní predmet zmluvy), ktorí sa budú podieľať na poskytovaní služby, pričom zoznam musí obsahovať:

 10.3.1 Minimálne jednu osobu s minimálne dvoma zákazkami (zmluvami), týkajúcimi sa realizácie zmluvy na poskytovanie konzultačných služieb súvisiacich s vykonaním inovácie webového sídla a/alebo so zabezpečením prevádzky webového sídla alebo zmluvy na vykonanie inovácie webového sídla a/alebo zmluvy na zabezpečenie prevádzky webového sídla pre organizáciu s minimálne 300 zamestnancami.

 10.3.2 Uchádzač uvedie pri každej osobe v zozname oprávnených osôb uchádzača nasledujúce informácie: identifikácia odberateľa, názov alebo predmet zmluvy, začiatok a koniec zmluvy, stručná charakteristika a rozsah poskytovaných služieb, počet zamestnancov odberateľa a kontaktné údaje odberateľa (osoba, u ktorej si verejný obstarávateľ môže overiť predmetné údaje, funkcia, adresa, telefón a e-mail).

10.3.3 Zoznam oprávnených osôb uchádzača vyplní uchádzač do samostatných tabuliek podľa vzoru uvedeného v prílohe č. 6 tejto výzvy. Pre tento účel je povolené tabuľky kopírovať. Uchádzač v tabuľke vyplní alebo zmení len časti označené textom „<vyplní uchádzač>“. Jednotlivé polia tabuľky môže uchádzač zväčšiť podľa potreby, ale nesmie ich vynechať. V prípade potreby možno dodatočné informácie uviesť samostatne, s jasne vyznačeným odkazom v zozname oprávnených osôb uchádzača.

1. **Obsah ponuky:**

Ponuka uchádzača musí obsahovať najmä:

11.1 Vyhlásenie uchádzača podľa prílohy č. 1 tejto výzvy.

11.2 Doklady preukazujúce splnenie podmienok účasti uchádzača podľa bodu 10. tejto výzvy.

11.3 **Vyplnená cenová ponuka vypracovaná podľa prílohy č. 3 - Návrh na plnenie kritérií na vyhodnotenie ponúk**, ktorú je potrebné podpísať, naskenovať a vložiť do systému JOSEPHINE a zadanie počtu konzultačných hodín v systéme JOSEPHINE v súlade s bodom 8.4 tejto výzvy a ďalšími informáciami uvedenými vo výzve.

11.4 Vyplnený návrh zmluvy, ktorý tvorí prílohu č. 4 tejto výzvy, podpísaný uchádzačom, jeho štatutárnym orgánom, alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch, ktoré je potrebné naskenovať a vložiť do systému JOSEPHINE.

11.5 Doklady a dokumenty prostredníctvom, ktorých uchádzač preukazuje splnenie podmienok účasti v bode 10. tejto výzvy na predloženie ponuky.

1. **Kritérium na hodnotenie ponúk**:

12.1 Verejný obstarávateľ bude hodnotiť len tie ponuky uchádzačov, ktoré spĺňajú podmienky účasti uchádzačov a požiadavky na predmet zákazky.

12.2 Verejný obstarávateľ ako kritérium na vyhodnotenie ponúk určil jediné kritérium:

**Navrhovaný maximálny počet konzultačných hodín pri maximálnej výške finančných zdrojov 30 000,- eur bez DPH.**

12.3 Verejný obstarávateľ zostaví poradie uchádzačov na základe jediného kritéria na vyhodnotenie ponúk tak, že na prvom mieste sa umiestni uchádzač, ktorého ponuka bude mať najvyšší navrhovaný maximálny počet konzultačných hodín pri maximálnej výške finančných zdrojov 30 000,- eur bez DPH .

12.4 Úspešným uchádzačom sa stane uchádzač, ktorého ponuka sa umiestni na prvom mieste v hodnotení, t.j. ktorého ponuka bude mať najvyšší navrhovaný maximálny počet konzultačných hodín pri maximálnej výške finančných zdrojov 30 000,- eur bez DPH.

12.5 Návrh na plnenie kritérií uchádzač vypracuje podľa prílohy č. 3 tejto výzvy.

1. **Ďalšie informácie:**

 13.1 Verejný obstarávateľ si vyhradzuje právo komunikovať iba v slovenskom jazyku.

13.2 Ponuka, ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku.

13.3 Verejný obstarávateľ si vyhradzuje právo uvedené podmienky zmeniť alebo odmietnuť všetky predložené ponuky.

13.4 Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.

13.5 V prípade nejasnosti alebo potreby objasnenia požiadaviek uvedených vo výzve s prílohami môže elektronickou formou prostredníctvom systému JOSEPHINE ktorýkoľvek zo záujemcov požiadať o jej vysvetlenie, a to najneskôr šesť pracovných dní pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne elektronickou formou všetkým záujemcom.

13.6 Verejný obstarávateľ pri spracúvaní osobných údajov poskytnutých uchádzačom v procese verejného obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://www.nbs.sk/sk/ochrana-osobnych-udajov>.

Prílohy:

1. Vyhlásenie uchádzača

2. Opis predmetu zákazky

3. Návrh na plnenie kritérií na vyhodnotenie ponúk

4. Obchodné podmienky

5. Zoznam zákaziek uchádzača

6. Zoznam oprávnených osôb uchádzača

V Bratislave, dňa 13.12.2018

|  |  |
| --- | --- |
|  | **Ing. Jozef Zelenák**vedúcioddelenie centrálneho obstarávania |

**Príloha č. 1 výzvy**

**VYHLÁSENIA UCHÁDZAČA**

Uchádzač ......................................................................................................... *<vyplní uchádzač>*

*[obchodné meno a sídlo/miesto podnikania uchádzača]*

týmto vyhlasuje, že v cenovom prieskume na predmet zákazky: **Poskytovanie konzultácií v súvislosti s inováciou webového sídla NBS a zabezpečením jeho prevádzky**

* + - * + súhlasí s podmienkami výzvy na vypracovanie cenovej ponuky určenými verejným obstarávateľom v podkladoch a v iných dokumentoch poskytnutých verejným obstarávateľom v lehote na predkladanie cenových ponúk;
				+ je dôkladne oboznámený s celým obsahom podkladov;
				+ všetky doklady, dokumenty, vyhlásenia a údaje uvedené v ponuke sú pravdivé a úplné,
				+ predkladá iba jednu ponuku a
				+ nie je členom skupiny dodávateľov, ktorá ako iný uchádzač predkladá ponuku.

|  |  |
| --- | --- |
| ............................................Miesto a dátum | ......................................................................... |
|  | Meno, priezvisko a podpis štatutárneho zástupcu uchádzača |

**Príloha č. 2 výzvy**

**Opis predmetu zákazky**

1. Prevádzka webového sídla NBS je zabezpečovaná dodávateľským spôsobom externým prevádzkovateľom. Pre správu obsahu, štruktúry a interaktívnych služieb a webových aplikácií je externým prevádzkovateľom používaný softvérový produkt CMS Arnia (softvérový produkt vytvorený spoločnosťou Millennium s.r.o. na báze .NET Framework-u). Ako databázový systém je použitá databáza MS SQL (MS SQL server 2012). Operačným systémom, na ktorom beží CMS Arnia aj MS SQL je Windows Server 2012 R2.
2. Odhad rozsahu webového sídla NBS: v súčasnosti analytické nástroje Google poskytujú pre „site nbs.sk“ údaj 93 000 stránok.
3. Verejný obstarávateľ požaduje, aby uchádzač poskytol verejnému obstarávateľovi konzultačné služby po dobu 2 rokov od podpísania zmluvy v nasledujúcich oblastiach súvisiacich s inováciou webového sídla NBS a zabezpečením jeho prevádzky:

3.1 Open Source CMS systémy (vlastnosti, robustnosť, bezpečnosť, výhody a nevýhody, rozšíriteľnosť a prispôsobiteľnosť, vývojárska komunita na Slovensku).

3.2 Web technológie (HTML5, CSS3, SASS, SCSS, PWA, SPA, AMP, Javascript, Jquery, Angular, React).

3.3 Analýzy štruktúry a informačného obsahu web stránok (spôsoby vyhodnocovania štatistík z GA a iných nástrojov, user experience a CTA, sledovanie správania návštevníkov, vyhľadávanie a vyhľadávacie nástroje).

* 1. Informačná architektúra (usporiadanie a zoskupovanie informácií na webových stránkach, ergonómia používania – UX, usporiadanie ovládacích prvkov a tvorba štruktúry web stránky).
	2. Spôsoby migrácie dát medzi systémami CMS.
	3. Technologická infraštruktúra webových serverov, možnosti využitia cloudových služieb pre ich prevádzku, bezpečnosť.
	4. Požiadavky na zabezpečenie prevádzky webových serverov so zohľadnením možnosti využitia cloudových služieb, stanovenie SLA.
	5. Vypracovanie samostatného dokumentu s návrhom možnosti modernizácie, zmeny technológie, zmeny informačnej infraštruktúry a celkovej inovácie webového sídla, ďalej vypracovanie samostatného dokumentu s návrhom podkladov pre výber externého prevádzkovateľa s návrhmi požiadaviek na implementáciu nového CMS, požiadaviek na grafický návrh webového sídla, požiadaviek na zabezpečenie prevádzky s návrhom SLA, požiadaviek na migráciu dát zo súčasného CMS a na zabezpečenie ďalšieho rozvoja.

**Príloha č. 3 výzvy**

**Návrh na plnenie kritérií na vyhodnotenie ponúk**

Názov alebo obchodné meno uchádzača:*<vyplní uchádzač>*

Adresa alebo sídlo/miesto podnikania uchádzača:*<vyplní uchádzač>*

Predmet zákazky: **Poskytovanie konzultácií v súvislosti s inováciou webového sídla NBS a zabezpečením jeho prevádzky**

**Kritérium:**

**Navrhovaný maximálny počet konzultačných hodín pri maximálnej výške finančných zdrojov 30 000,- eur bez DPH** z tabuľky č. 1

Uchádzač vyplní navrhované počty hodín a navrhovanú cenu do tabuľky č. 1.

Tabuľka č. 1

|  |  |  |  |
| --- | --- | --- | --- |
| **Položka** | **Popis** | **Navrhovaný maximálny počet konzultačných hodín**  | **Jednotková cena za jednu hodinu konzultačných služieb v eurách bez DPH\*** |
| K1 | Konzultačné služby poskytované v súvislosti s inováciou webového sídla a zabezpečením jeho prevádzky | *<vyplní uchádzač>* | *<vyplní uchádzač>* |

*\* „Jednotková cena za jednu hodinu konzultačných služieb v eurách bez DPH“ – uchádzač uvedie navrhovanú cenu tak, aby hodnota súčinu Jednotkovej ceny za jednu hodinu konzultačných služieb a navrhovaného maximálneho počtu konzultačných hodín nepresiahla verejným obstarávateľom stanovený limit 30 000 eur (bez DPH). Ak uchádzač nie je platiteľom DPH, uvedie len navrhované zmluvné ceny bez DPH.*

Pri určení ceny bude uchádzač postupovať v súlade s odsekom 12. tejto výzvy.

**Nie som platca DPH** *- uvedie iba uchádzač, ktorý nie je platcom DPH !!!*

|  |  |
| --- | --- |
| ............................................Miesto a dátum | ............................................................................. |
|  |  Meno, priezvisko a podpis štatutárneho zástupcu uchádzača |

**Príloha č. 4 výzvy**

**Zmluva o poskytovaní konzultačných služieb č. *<*vyplní VO*>***

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Medzi Zmluvnými Stranami**

**Objednávateľ:** **Národná banka Slovenska**

Sídlo:Imricha Karvaša 1, 813 25 Bratislava

Zastúpený: Ing. Ivan Sedláček, riaditeľ odboru informačných technológií

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska, Bratislava

IBAN: SK07 0720 0000 0000 0000 1919

SK60 0720 0000 0000 0000 2129 – platí pre zahraničného poskytovateľa

Zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej aj „**objednávateľ**“)

a

**Poskytovateľ:** *<*vyplní uchádzač*>*

Sídlo: *<*vyplní uchádzač*>*

Zastúpený: *<*vyplní uchádzač*>*

 IČO: *<*vyplní uchádzač*>*

DIČ: *<*vyplní uchádzač*>*

IČ DPH: *<*vyplní uchádzač*>*

Bankové spojenie: *<*vyplní uchádzač*>*

 IBAN: *<*vyplní uchádzač*>*

Zapísaný: *<*vyplní uchádzač*>*

(ďalej aj „**poskytovateľ**“)

(objednávateľ a poskytovateľ ďalej spolu označovaní ako „**zmluvné strany**“)

**I. Preambula**

Túto zmluvu uzatvárajú objednávateľ a poskytovateľ ako zákazku s nízkou hodnotou podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) za účelom zabezpečenia realizácie zákazky s názvom „Poskytovanie konzultácií v súvislosti s inováciou webového sídla NBS a zabezpečením jeho prevádzky“.

**II. Predmet zmluvy**

1. Poskytovateľ sa zaväzuje poskytnúť objednávateľovi konzultačné služby (ďalej len „služby“), ktoré sú bližšie špecifikované v prílohe č. 1 tejto zmluvy, za podmienok ďalej dohodnutých touto zmluvou.
2. Objednávateľ sa zaväzuje zaplatiť poskytovateľovi dohodnutú cenu za riadne a včas poskytnuté služby, za podmienok ďalej dohodnutých touto zmluvou.

**III. Povinnosti zmluvných strán**

1. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne formou doporučeného listu doručiť objednávateľovi zoznam kontaktných osôb poskytovateľa určených pre účely jednania zmluvných strán vo veciach plnenia predmetu zmluvy (t. j. zamestnanci poskytovateľa alebo iné osoby, prostredníctvom ktorých plní predmet zmluvy), a to v rozsahu: meno a priezvisko, e-mailová adresa, telefónne číslo (ďalej len „oprávnené osoby poskytovateľa“). Každá zmena v zozname oprávnených osôb poskytovateľa musí byť zaslaná objednávateľovi formou doporučeného listu podpísaného štatutárnym orgánom poskytovateľa najneskôr 3 pracovných dní pred vykonaním zmien.
2. Poskytovateľ sa zaväzuje poskytnúť objednávateľovi aktuálny zoznam subdodávateľov najneskôr do 7 pracovných dní od nadobudnutia účinnosti tejto zmluvy. Poskytovateľ sa zaväzuje v prípade ich zmeny minimálne 3 pracovné dni vopred predložiť objednávateľovi písomné oznámenie o zmene subdodávateľa, ktoré bude obsahovať minimálne:
	1. predmet subdodávky zadávaný subdodávateľovi,
	2. identifikačné údaje o subdodávateľovi.

Poskytnutie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za riadne plnenie predmetu zmluvy v zmysle tejto zmluvy.

1. Poskytovateľ je povinný zabezpečiť, aby oprávnené osoby poskytovateľa v objektoch objednávateľa dodržiavali všetky všeobecne záväzné predpisy súvisiace s bezpečnosťou práce a požiarnou bezpečnosťou, predpisy o vstupe do objektov objednávateľa, a aby sa riadili organizačnými pokynmi oprávnených zamestnancov objednávateľa.
2. Poskytovateľ sa zaväzuje poskytovať služby osobami, ktoré spĺňajú odborné kvalifikačné kritéria počas celej doby trvania tejto zmluvy. Pre tento účel objednávateľ požaduje, aby poskytovateľ predložil objednávateľovi aspoň dve referencie pre aspoň jednu osobu zo zoznamu oprávnených osôb poskytovateľa týkajúcu sa realizácie zmluvy na poskytovanie konzultačných služieb súvisiacich s vykonaním inovácie webového sídla a/alebo so zabezpečením prevádzky webového sídla alebo zmluvy na vykonanie inovácie webového sídla a/alebo zmluvy na zabezpečenie prevádzky webového sídla pre organizáciu s minimálne 300 zamestnancami. Pri zmene oprávnenej osoby poskytovateľa spĺňajúcej odborné kvalifikačné kritéria, je poskytovateľ povinný bezodkladne objednávateľovi preukázať splnenie odborných kvalifikačných kritérií novej oprávnenej osoby poskytovateľa, a to predložením skenu referencií podľa predchádzajúcej vety tohto bodu zmluvy najmenej 3 pracovné dni vopred.
3. Objednávateľ sa zaväzuje, že pre účinné plnenie tejto zmluvy objednávateľ zabezpečí sprevádzanie zamestnancov poskytovateľa alebo osôb, prostredníctvom ktorých plní predmet zmluvy v objekte objednávateľa.
4. Poskytovateľ je povinný predložiť všetky dokumenty vytvorené na základe tejto zmluvy na pripomienkovanie objednávateľovi a pripomienky objednávateľa zapracovať do finálnej verzie príslušného dokumentu.
5. Zmluvné strany sa dohodli, že na každé autorské dielo, vytvorené v rámci plnenia tejto zmluvy poskytovateľom, udeľuje poskytovateľ objednávateľovi ku dňu podpisu akceptačného protokolu o realizácii objednaných služieb výhradnú vecne, územne a časovo (po dobu právnej ochrany majetkových práv trvajúcu) neobmedzenú bezodplatnú licenciu na akékoľvek použitie takého autorského diela ako celku i jeho jednotlivých častí v neobmedzenom rozsahu, ktorý, pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to ako objednávateľom osobne, tak aj osobami ním poverenými s tým, že pokiaľ je to potrebné, taká licencia zahŕňa aj výslovný súhlas na udelenie sublicencie na používanie diela pre akékoľvek tretie osoby, či na prevedenie takej licencie na tretie osoby. Výhradnosť licencie zahŕňa aj skutočnosť, že na použitie autorského diela podľa tejto zmluvy (jeho časti) v rozsahu uvedenej licencie nemôže byť autorom a ani poskytovateľom akoukoľvek formou udelená licencia (súhlas na použitie autorského diela) tretej osobe odlišnej od objednávateľa, a tiež, že autor a aj poskytovateľ sa zdrží používania autorského diela (jeho dotknutej časti) v rozsahu uvedenej licencie.
6. Poskytovateľ vyhlasuje a zmluvné strany berú na vedomie a súhlasia s tým, že v prípade, ak k jednotlivým plneniam (vrátane ich akýchkoľvek súčastí) dodaným alebo poskytnutým poskytovateľom objednávateľovi podľa tejto zmluvy na základe licencií udelených poskytovateľovi tretími osobami, ktoré k nim majú a/alebo vykonávajú autorské práva a/alebo práva priemyselného a/alebo iného duševného vlastníctva, poskytovateľ udeľuje objednávateľovi právo na ich používanie objednávateľom v súlade, v rozsahu, spôsobom a za ďalších podmienok uvedených v bode. 7 tohto článku tejto zmluvy.
7. V prípade, že akákoľvek tretia osoba, vrátane zamestnancov poskytovateľa a/alebo subdodávateľov, bude mať akýkoľvek nárok proti objednávateľovi z titulu porušenia jej autorských práv alebo akékoľvek iné nároky v akejkoľvek súvislosti s plnením poskytnutým poskytovateľom podľa tejto zmluvy, poskytovateľ sa zaväzuje:
8. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených poskytovateľom, subdodávateľom alebo tretími osobami pre objednávateľa tak, aby už ďalej neporušovali autorské práva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstane podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky, a ak ich niet, tak v súlade s týmito podmienkami zmluvy; a
9. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
10. nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
11. Objednávateľ sa však zaväzuje, že o každom nároku vznesenom takou treťou osobou v zmysle predchádzajúcich ustanovení bude bez zbytočného odkladu informovať poskytovateľa, bude v súvislosti s takým nárokom postupovať podľa primeraných pokynov poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a poskytovateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa poskytovateľ mohol za objednávateľa účinne takému nároku brániť a s takou treťou osobou o urovnaní sporu rokovať, a aj inak postupovať tak, ako je potrebné v záujme ochrany práv zmluvných strán.
12. Poskytovateľ je oprávnený dôverné informácie poskytnúť subdodávateľom poskytovateľa, a ak je to nevyhnutné pre účely plnenia povinností poskytovateľa podľa tejto zmluvy, pričom subdodávateľ musí byť viazaný minimálne rovnakým rozsahom povinností vo vzťahu k ochrane dôverných informácií, licenčným ustanoveniam, ako je viazaný poskytovateľ podľa tejto zmluvy. Poskytovateľ je povinný o takomto konaní písomne informovať objednávateľa.
13. Poskytovateľ podpisom tejto zmluvy potvrdzuje a zaväzuje sa, že ak na plnení zmluvy sa budú podieľať zamestnanci, tak to budú iba osoby legálne zamestnané poskytovateľom v súlade s právnym poriadkom Slovenskej republiky. Poskytovateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či poskytovateľ neporušuje zákaz nelegálneho zamestnávania.

V prípade, ak poskytovateľ poruší svoju povinnosť podľa tohto bodu zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u poskytovateľa objednávateľom.

**IV. Spôsob plnenia predmetu zmluvy**

1. Poskytovateľ sa zaväzuje poskytovať služby na základe písomnej objednávky vystavenej objednávateľom, v ktorej bude určená najmä špecifikácia a rozsah služieb, miesto, termín poskytnutia služieb a cena.
2. Zmluvné strany dohodli nasledovný postup vystavovania požiadavky na služby a postup pri objednávaní služieb nasledovne:
	1. Objednávateľ vypracuje písomnú požiadavku s popisom prác a požadovanými výstupmi;
	2. Poskytovateľ odhadne náročnosť a vypracuje písomnú ponuku s počtom hodín potrebných na realizáciu požiadavky objednávateľa do 3 dní odo dňa doručenia požiadavky poskytovateľovi;
	3. Objednávateľ zhodnotí ponuku poskytovateľa a rozhodne, či ju prijme alebo odmietne;
	4. V prípade prijatia ponuky poskytovateľa objednávateľ vystaví písomnú objednávku a doručí ju poskytovateľovi. Poskytovateľ je povinný akceptovať písomnú objednávku najneskôr do 24 hodín od jej prijatia, a to rovnakou formou akou bola objednávka doručená poskytovateľovi (poštou, e-mailom).
3. Zmluvné strany sa dohodli, že poskytovateľ sa zaväzuje poskytovať služby objednávateľovi aj telefonicky alebo e-mailom v prípade potreby najviac do 40 osobohodín v jednom kalendárnom mesiaci. Poskytovateľ predloží objednávateľovi na schválenie v kalendárnom mesiaci, v ktorom boli takto poskytnuté služby, písomný výkaz o rozsahu poskytnutých služieb na schválenie najneskôr do 5 dňa nasledujúceho kalendárneho mesiaca.
4. Objednávateľ je oprávnený objednať ľubovoľný počet hodín služieb až do vyčerpania finančného limitu uvedeného v článku VI. bod 2 tejto zmluvy. Objednávateľ si vyhradzuje právo nevyčerpať celý finančný limit uvedený v článku VI. bod 2 tejto zmluvy a vyhradzuje si právo objednať poskytovanie služieb v rozsahu svojich reálnych potrieb do výšky maximálnej ceny uvedenej v článku VI. bod 2 tejto zmluvy.
5. Poskytovateľ sa zaväzuje protokolárne odovzdať predmet zmluvy formou akceptačného protokolu o realizácii objednaných služieb, pričom formu tohto dokumentu navrhne poskytovateľ a odsúhlasí objednávateľ. Poskytnuté služby sú prebraté a akceptované objednávateľom formou podpísania akceptačného protokolu o realizácii objednaných služieb.
6. Objednávateľ je oprávnený pri nesplnení požiadaviek na poskytnutú službu odmietnuť jej prevzatie až do úplnej nápravy poskytovateľom, o čom musí byť vyhotovený písomný záznam.

**V. miesto a čas poskytovania predmetu zmluvy**

1. Poskytovateľ sa zaväzuje poskytovať služby objednávateľovi v pracovných dňoch v čase od 8.00 h do 17.00 h, ak sa zmluvné strany nedohodnú inak.
2. Poskytovateľ sa zaväzuje poskytovať služby najneskôr do 48 hodín od doručenia záväznej objednávky, ak sa zmluvné strany nedohodnú inak.
3. Miestom poskytovania predmetu zmluvy je budova ústredia Národnej banky Slovenska, Imricha Karvaša č. 1, 813 25 Bratislava, pokiaľ sa zmluvné strany nedohodnú inak.

**VI. Cena a platobné podmienky**

1. Jednotková cena za služby podľa článku II. bod 1 tejto zmluvy je stanovená na základe cenovej ponuky poskytovateľa, ktorá je predmetom dohody zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, a to vo výške:

**<vyplní uchádzač> eur bez DPH (slovom <vyplní uchádzač> eur)** za osobohodinu poskytnutej služby.

1. Celková cena poskytnutých služieb po dobu platnosti a účinnosti tejto zmluvy nesmie presiahnuť finančný limit 30 000 eur bez DPH (slovom: tridsaťtisíc eur). V prípade vyčerpania finančného limitu podľa predchádzajúcej vety táto zmluva zaniká, a to aj pred dobou trvania tejto zmluvy.
2. Cena za poskytnutie služieb podľa príslušnej objednávky, sa bude poskytovateľovi uhrádzať po podpise akceptačného protokolu o realizácii objednaných služieb vo výške zodpovedajúcej násobku jednotkovej ceny poskytnutej služby a jeho množstva uvedeného v objednávateľom potvrdenom akceptačnom protokole o realizácii objednaných služieb, na základe poskytovateľom vystavenej faktúry. Akceptačný protokol o realizácii objednaných služieb je podkladom pre vystavenie faktúry.
3. Cenu za poskytovanie služieb je poskytovateľ oprávnený fakturovať do 5-tich kalendárnych dní po ich realizácii, na základe priloženého akceptačného protokolu o realizácii objednaných služieb resp. písomného výkazu o rozsahu poskytnutých služieb, potvrdeného podpisom objednávateľa.
4. Jednotková cena uvedená v bode 1 tohto ustanovenia zmluvy zahŕňa všetky náklady poskytovateľa spojené s poskytovaním predmetu zmluvy vrátane dopravy. Jednotková cena je pevná a nemenná.
5. Preddavky/záloha na predmet tejto zmluvy sa neposkytujú.
6. Cena za predmet zmluvy je uvedená bez DPH. Poskytovateľ k dohodnutej cene uplatní DPH podľa platného všeobecne záväzného právneho predpisu účinného v čase fakturácie. *(Text druhej vety platí pre tuzemského poskytovateľa, zahraničný poskytovateľ text druhej vety odstráni).*
7. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa. Prílohou každej faktúry bude preberací protokol podpísaný zmluvnými stranami. Za správne vyčíslenie výšky DPH zodpovedá v plnom rozsahu poskytovateľ.
8. V prípade, že faktúra nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
9. Poskytovateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského poskytovateľa, zahraničný poskytovateľ tento text odstráni).*
10. Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v článku VI. bod 2 tejto zmluvy. *(Text platí pre zahraničného poskytovateľa, tuzemský poskytovateľ tento text odstráni).*
11. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.

**VII. Zmluvné sankcie**

1. Pri nedodržaní termínu poskytnutia predmetu zmluvy poskytovateľom, dohodnutého v záväznej objednávke vystavenej objednávateľom, vzniká objednávateľovi nárok vyúčtovať poskytovateľovi zmluvnú pokutu vo výške 1 000 eur bez DPH (slovom: jedentisíc eur).
2. V prípade omeškania objednávateľa s úhradou faktúry má poskytovateľ právo fakturovať objednávateľovi úrok z omeškania vo výške 0,02 % z dlžnej čiastky za každý deň omeškania.
3. Uplatnením zmluvnej pokuty dohodnutej touto zmluvou nie je dotknutý nárok na náhradu škody, ktorá vznikne druhej strane z nesplnenia zmluvných povinností, ktoré sú zmluvnou pokutou zabezpečené.

**VIII. Vyššia moc**

1. Pre účely tejto zmluvy sa za vyššiu moc považujú prípady, ktoré nie sú závislé ani ich nemôžu nijak ovplyvniť zmluvné strany, napr. vojna, mobilizácia, povstanie, živelné pohromy (požiar, záplavy) a pod.
2. Ak sa z dôvodu vyššej moci stane plnenie tejto zmluvy nemožným do troch mesiacov od vyskytnutia sa prípadu, zmluvná strana, ktorá sa bude chcieť odvolať na predmetnú udalosť, požiada druhú zmluvnú stranu o úpravu zmluvy vo vzťahu k predmetu, k cene a času plnenia. Pokiaľ nepríde k dohode, majú obidve zmluvné strany právo odstúpiť od zmluvy.

**IX. doba platnosti zmluvy a zánik zmluvy**

* 1. Táto zmluva je uzavretá na dobu určitú, a to na obdobie 2 rokov odo dňa nadobudnutia jej účinnosti.
	2. Táto zmluva zaniká pred uplynutím doby platnosti zmluvy:
1. vyčerpaním maximálnej ceny za poskytované služby uvedenej v článku VI. bod 2 tejto zmluvy;
2. písomnou dohodou zmluvných strán;
3. písomnou výpoveďou objednávateľa, a to bez uvedenia dôvodu. Výpovedná lehota je trojmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď preukázateľne doručená adresátovi. Počas plynutia výpovednej lehoty sú zmluvné strany povinné dodržiavať podmienky tejto zmluvy v plnom rozsahu;
4. písomným odstúpením od tejto zmluvy jednou zo zmluvných strán v prípade podstatného porušenia zmluvy druhou zmluvnou stranou, z dôvodov podľa Obchodného zákonníka v platnom znení, z dôvodov označených za podstatné porušenie povinností zmluvnej strany v tejto zmluve alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane;
5. zánikom poskytovateľa bez právneho nástupcu a jeho výmazom z obchodného registra;
6. ak bol na poskytovateľa podaný návrh na vyhlásenie konkurzu, vyhlásený konkurz, zamietnutý konkurz pre nedostatok majetku alebo poskytovateľ vstúpil do likvidácie.
	1. Za podstatné porušenie tejto zmluvy sa považuje:
	2. nesplnenie povinnosti poskytovateľa podľa článku III. bod 1, 2, 4 a 11 tejto zmluvy,
	3. nedodržanie termínov zo strany poskytovateľa podľa článku V. tejto zmluvy,
	4. porušenie daňovej povinnosti poskytovateľa podľa článku VI. bod 11 tejto zmluvy,
	5. porušenie povinnosti mlčanlivosti zo strany poskytovateľa podľa článku XII. bod 6 tejto zmluvy.
	6. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy.
	7. Zánikom tejto zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou nárokov na náhradu škody, nárokov na zmluvné, resp. zákonné sankcie a úroky z omeškania. Zánikom tejto zmluvy však nie sú dotknuté práva a povinnosti zmluvných strán vyplývajúce z už jednotlivých potvrdených objednávok.

**X. Zodpovednosť za škody a záručná doba**

1. Poskytovateľ zodpovedá objednávateľovi za škody, ktoré vzniknú pri poskytovaní služieb a boli preukázateľne spôsobené ním alebo osobami, prostredníctvom ktorých zabezpečuje poskytovanie služieb podľa tejto zmluvy v zmysle ustanovení Obchodného zákonníka v znení neskorších predpisov a v zmysle príslušných všeobecne záväzných právnych predpisov.
2. Poskytovateľ sa zaväzuje, že na služby podľa tejto zmluvy poskytne objednávateľovi záruku s tým, že záručná doba trvá po dobu 24 (slovom dvadsaťštyri) mesiacov odo dňa prijatia splneného predmetu tejto zmluvy objednávateľom, t. j. po podpise akceptačného protokolu o realizácii objednaných služieb podľa tohto článku zmluvy obidvoma zmluvnými stranami.

**XI. Doručovanie písomností**

1. Všetky dokumenty, oznámenia, žiadosti, správy, výzvy, požiadavky, objednávky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
	1. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky, alebo
	2. osobne do sídla druhej zmluvnej strany, alebo
	3. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
2. V prípade zmeny ktoréhokoľvek z údajov v záhlaví tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
3. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.

**XII. Záverečné ustanovenia**

1. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
2. Prípadná neplatnosť jednotlivých ustanovení zmluvy nemá vplyv na platnosť a účinnosť ostatných zmluvných ustanovení. Zmluvné strany sa zaväzujú nahradiť neúčinné alebo neuskutočniteľné ustanovenia takou úpravou, ktorá bude pôvodnej formulácii ekonomicky a technicky najbližšia, a to tak, aby bol dosiahnutý účel zmluvy.
3. Táto zmluva je vyhotovená v šiestich rovnopisoch, z ktorých dve sú určené pre poskytovateľa a štyri pre objednávateľa.
4. Neoddeliteľnou súčasťou tejto zmluvy sú jej prílohy:

Príloha č. 1: Špecifikácia požiadaviek na konzultačné služby

1. Zmeny a doplnenia tejto zmluvy je možné vykonať len formou písomných v poradí číslovaných dodatkov, ktoré podpíšu oprávnení zástupcovia obidvoch zmluvných strán.
2. Obe zmluvné strany berú na vedomie, že prídu do styku s dôvernými informáciami a údajmi druhej zmluvnej strany. Týmto sa zaväzujú dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Poskytovateľ sa zaväzuje zabezpečiť, aby v súvislosti s realizáciou dodávky nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je poskytovateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je poskytovateľ povinný uhradiť objednávateľovi zmluvnú pokutu vo výške 16 600 eur za každý preukázaný prípad zneužitia interných informácií a údajov. Táto zmluvná pokuta je splatná do 14 dní od písomného oznámenia objednávateľa o zistení porušenia záväzku podľa tohto bodu zmluvy. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy. Porušenie záväzku mlčanlivosti zo strany poskytovateľa sa považuje za podstatné porušenie zmluvy.
3. Zmluvné strany sa zaväzujú riešiť vzniknuté spory dohodou. Ak dohoda nie je možná, o spore rozhodne miestne a vecne príslušný súd SR. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.
4. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
5. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
6. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
7. Zmluvné strany zhodne vyhlasujú, že táto zmluva nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

|  |  |  |
| --- | --- | --- |
| Za objednávateľa: |  | Za poskytovateľa: |
| V Bratislave, dňa\_\_.\_\_.2018 |  | V Bratislave, dňa\_\_.\_\_.2018 |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ing. Ivan Sedláčekriaditeľodbor informačných technológií |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**<vyplní uchádzač>** |
|  |

**Príloha č. 1 k zmluve o poskytovaní konzultačných služieb č. *<*vyplní VO*>***

**Špecifikácia požiadaviek na konzultačné služby**

Objednávateľ požaduje konzultačné služby v nasledujúcich oblastiach súvisiacich s inováciou webového sídla NBS a zabezpečením jeho prevádzky:

1. Open Source CMS systémy (vlastnosti, robustnosť, bezpečnosť, výhody a nevýhody, rozšíriteľnosť a prispôsobiteľnosť, vývojárska komunita na Slovensku);
2. Web technológie (HTML5, CSS3, SASS, SCSS, PWA, SPA, AMP, Javascript, Jquery, Angular, React);
3. Analýzy štruktúry a informačného obsahu web stránok (spôsoby vyhodnocovania štatistík z GA a iných nástrojov, user experience a CTA, sledovanie správania návštevníkov, vyhľadávanie a vyhľadávacie nástroje);
4. Informačná architektúra (usporiadanie a zoskupovanie informácií na webových stránkach, ergonómia používania – UX, usporiadanie ovládacích prvkov a tvorba štruktúry web stránky);
5. Spôsoby migrácie dát medzi systémami CMS;
6. Technologická infraštruktúra webových serverov, možnosti využitia cloudových služieb pre ich prevádzku, bezpečnosť;
7. Požiadavky na zabezpečenie prevádzky webových serverov so zohľadnením možnosti využitia cloudových služieb, stanovenie SLA.
8. Vypracovanie samostatného dokumentu s návrhom možnosti modernizácie, zmeny technológie, zmeny informačnej infraštruktúry a celkovej inovácie webového sídla, ďalej vypracovanie samostatného dokumentu s návrhom podkladov pre výber externého prevádzkovateľa s návrhmi požiadaviek na implementáciu nového CMS, požiadaviek na grafický návrh webového sídla, požiadaviek na zabezpečenie prevádzky s návrhom SLA, požiadaviek na migráciu dát zo súčasného CMS a na zabezpečenie ďalšieho rozvoja.

**Príloha č. 5 výzvy**

**Zákazky uchádzača:**

|  |  |
| --- | --- |
| Zákazka uchádzača | <vyplní uchádzač: obchodné meno dodávateľa> |
| Identifikácia odberateľa | <vyplní uchádzač: obchodné meno odberateľa> |
| Názov alebo predmet zmluvy | <vyplní uchádzač> |
| Začiatok zmluvy | <vyplní uchádzač: mesiac a rok> |
| Koniec zmluvy | <vyplní uchádzač: mesiac a rok> |
| Stručná charakteristika a rozsah poskytovaných služieb | <vyplní uchádzač stručný popis referencie> |
| Počet zamestnancov odberateľa | <vyplní uchádzač> |
| Kontaktné údaje odberateľa(osoba, funkcia, adresa, telefón a e-mail) | <vyplní uchádzač> |

**Príloha č. 6 výzvy**

**Oprávnené osoby uchádzača:**

|  |  |
| --- | --- |
| Pracovník uchádzača (identifikácia pracovníka) | <vyplní uchádzač: meno a priezvisko pracovníka> |
| Identifikácia odberateľa | <vyplní uchádzač: obchodné meno odberateľa> |
| Názov alebo predmet zmluvy | <vyplní uchádzač> |
| Začiatok zmluvy | <vyplní uchádzač: mesiac a rok> |
| Koniec zmluvy | <vyplní uchádzač: mesiac a rok> |
| Stručná charakteristika a rozsah poskytovaných služieb | <vyplní uchádzač: stručný popis referencie> |
| Počet zamestnancov odberateľa | <vyplní uchádzač> |
| Charakteristika činností pracovníka v projekte alebo pri realizácii zmluvy | <vyplní uchádzač> |
| Kontaktné údaje odberateľa (osoba, funkcia, adresa, telefón a e-mail) | <vyplní uchádzač> |